
Specialiųjų pirkimo sąlygų 1 priedas

TECHNINĖ SPECIFIKACIJA

I DALIS. PIRKIMO OBJEKTO APRAŠYMAS
1. SĄVOKOS
Užsakovas –  Vilniaus universitetas.
Rangovas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas/Užsakovas sudaro Sutartį.
Sutartis – Sutartis, sudaroma tarp Rangovo ir Užsakovo dėl Pirkimo objekto.
2. [bookmark: _Hlk118376072]PIRKIMO OBJEKTAS
Lauko sienų stiprinimo ir įtrūkimų šalinimo darbai Šaltinių g. 1A, kolonos remontas Naugarduko g. 24, Vilniuje (toliau – Pirkimo objektas). 
1.1.  Statiniai yra nekilnojamųjų kultūros vertybių teritorijoje (jų apsaugos zonoje).
1.2. Pirkimas apima: remonto darbus aprašytus statinių būklės įvertinimuose Nr. SBĮ-250306/MR/SK1, Nr. SBĮ-250306/MR/SK2 ir techninėje specifikacijoje. Preliminarūs kiekiai pateikti darbų kiekių žiniaraštyje.
1.3. Šiuo pirkimu neperkami ir nevykdomi šie darbai: pastato apdailinio mūro sujungimas su laikančiąja siena, pastato pietinio fasado trijų deformacinių siūlių įrengimas.

3. [bookmark: _Hlk118443400]PIRKIMO OBJEKTO PRITAIKYMO SRITIS
3.1. Remonto darbai atliekami vadovaujantis statinių būklės įvertinimais Nr. SBĮ-250306/MR/SK1, Nr. SBĮ-250306/MR/SK2, ir technine specifikacija. Preliminarūs kiekiai pateikti Specialiųjų pirkimo sąlygų priede Nr. 2 „Pasiūlymo forma“.
3.2. Darbų atlikimo terminas 3 mėnesiai.
4. REIKALAVIMAI PIRKIMO OBJEKTUI
4.1. TECHNINIAI REIKALAVIMAI DARBAMS/ PASLAUGOMS:
4.1.1. Rangovas, prieš pradėdamas Darbus turi parengti ir suderinti su Užsakovo atstovu Darbų atlikimo grafiką ne vėliau kaip per 2 (dvi) savaites nuo Sutarties įsigaliojimo dienos.
4.1.2. Rangovas turi užtikrinti ir kontroliuoti, kad visi statybvietėje esantys ir statybos darbus atliekantys asmenys turėtų skaidriai dirbančio asmens identifikavimo kodus arba juose užšifruotus duomenis pagrindžiančius dokumentus, jeigu kodas negali būti suformuotas, užtikrinti tinkamą į statybvietę patenkančių ir joje esančių asmenų identifikavimą.
4.1.3. Darbų zonoje Rangovas privalo užtikrinti, kad atliekant darbus butų laikomasi statybą, aplinkosaugą, priešgaisrinę ir darbų saugą reglamentuojančių teisės aktų reikalavimų
4.1.4. Statybvietėje Rangovas privalo palaikyti švarą. Atliekų išvežimą organizuoja ir utilizuoja Rangovas.
4.1.5. Rangovas privalo užtikrinti, kad į objektą nepatektų neblaivūs, apsvaigę nuo narkotinių ar psichotropinių medžiagų asmenys. Objekte draudžiama vartoti alkoholį, narkotines ar psichotropines medžiagas.
4.1.6. Rangovas turi užtikrinti galimybę, darbų metu, pastate dirbantiems žmonėms, saugiai patekti į pastatą.
4.1.7. Įranga, mechanizmai ir pastoliai, reikalingi atlikti darbams – Rangovo.
4.1.8. Atliktų darbų perdavimas: Atliktus darbus Rangovas perduoda Užsakovo atstovui. Už atliekamų darbų kokybę atsako Rangovas.
4.1.9. Rangovas atliktiems darbams suteikia 5 metų garantinį terminą

4.2. TECHNINIAI REIKALAVIMAI, KURIUOS TURI ATITIKTI MEDŽIAGOS IR GAMINIAI: 
4.2.1. Medžiagos turi atitikti visus nustatytus reikalavimus (privalo būti ne prastesnės kokybės);  
4.2.2. Visos Rangovo įsigyjamos medžiagos, reikalingos darbų atlikimui, turi būti nenaudotos, be defektų ir naujos - pagamintos ne anksčiau kaip prieš  vienus metus nuo Sutarties įsigaliojimo dienos, lengvai identifikuojamos bei lengvai atsekamos ir turi atitikti specifikacijas, nebent nurodyta kitaip. Visais atvejais, siūlant kitų techninių parametrų medžiagas, jų technines sąlygas, standartus ir brėžinius, būtina suderinti su Užsakovu.  
4.2.3. Medžiagos, gaminiai ir naudojama įranga turi turėti kokybės patvirtinimo dokumentus, kurie yra nurodyti Lietuvos Respublikos  statybos įstatyme ir statybų techniniuose reglamentuose. 
4.3. PIRKIMO OBJEKTUI KELIAMI TEISĖS AKTŲ, STANDARTŲ IR UŽSAKOVO VIDAUS TEISĖS AKTUOSE KELIAMI REIKALAVIMAI
4.3.1. LR Statybos įstatymas.
4.3.2. STR 1.06.01:2016 „Statybos darbai. Statinio statybos priežiūra“.
4.3.3. Kiti Statybos techniniai reglamentai (STR), Lietuvos respublikos įstatymai bei teisės aktai (aktualios jų redakcijos).
5. PRIEDAI
Priedas Nr. 1 – Statinio būklės įvertinimas Nr. SBĮ-250306/MR/SK1 – 9 lapai.
Priedas Nr. 2 – Statinio būklės įvertinimas Nr. SBĮ-250306/MR/SK2 – 14 lapų.
Priedas Nr. 3 – Neatidėliotinų darbų fotofiksacijos – 5 lapai.

